হরমোনজনিত রোগীর ঝুঁকিমুক্ত রোজা | সুস্থ থাকুন | Jugantor
বৃহস্পতিবার, ১৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
সুস্থ থাকুন
প্রকৃতি ও জীবন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
সুস্থ থাকুন
প্রকৃতি ও জীবন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুস্থ থাকুন (২৭ মে, ২০১৭)প্রকৃতি ও জীবন (২৭ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুরঞ্জনা (২২ মে, ২০১৭)অর্থনীতি (২১ মে, ২০১৭)তারাঝিলমিল (২৫ মে, ২০১৭)প্রতিমঞ্চ (২৩ মে, ২০১৭)স্বজন সমাবেশ (২৪ মে, ২০১৭)ঘরে বাইরে (২৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২১ মে, ২০১৭)
দ্বিতীয় সংস্করণ
বিচ্ছু
হোম
সুস্থ থাকুন
অধ্যাপক ডা. মো. আব্দুল জলিল আনসারী    |
প্রকাশ : ২৭ মে, ২০১৭ ০০:০০:০০ | অাপডেট: ২৭ মে, ২০১৭ ০১:২৮:৩৬
প্রিন্টঅঅ-অ+
হরমোনজনিত রোগীর ঝুঁকিমুক্ত রোজা
আমাদের দেশে প্রাপ্তবয়স্ক লোকের প্রায় আট-দশ শতাংশ ডায়াবেটিস রোগে আক্রান্ত। হিসাবে প্রায় সত্তর লাখ ডায়াবেটিস রোগী। থাইরয়েড রোগীর সঠিক পরিসংখান না থাকলেও ধারণা করা যায় যে এরূপ রোগীর সংখ্যাও প্রায় কোটির কাছাকাছি হবে। এ ছাড়াও রয়েছে অপেক্ষাকৃত বিরল হরমোনজনিত রোগী যেমন এডিসন ডিজিস, কুশিং ডিজিস, ডায়াবেটিস ইনসিপিডাস, পিটুইটারি গ্রন্থির নানা রোগ, মেয়েদের ডিম্বাশয় বা ওভারীর হরমোনজনিত রোগ, পুরুষদের টেস্টিস গ্রন্থির রোগ ইত্যাদী। সব মিলিয়ে এত সংখ্যা যে বলা যায় প্রতি পরিবারেই দু-একজন হরমোনজনিত রোগের রোগী আছে। মুসলিম সংখ্যাগরিষ্ঠ দেশে প্রায় সব প্রাপ্তবয়স্ক লোকই রমজান মাসে রোজা রাখে। এ সময় হরমোনজনিত রোগীদের চিকিৎসায় কিছু সাবধানতা, পরিবর্তন ও ক্ষেত্রবিশেষে রোজা না রাখার পরামর্শ দিতে হয়।
এত অধিকসংখ্যক ডায়াবেটিস ও হরমোনজনিত রোগীদের চিকিৎসায় হরমোন বিশেষজ্ঞ ছাড়াও অন্যান্য চিকিৎসকদের সহায়তা প্রয়োজন হয়। ডায়াবেটিস ও হরমোনজনিত রোগী ও পরিবারের সদস্যরা রোজার সময় কীভাবে ওষুধ সেবন করবেন, রোজা থাকা কতটা ঝুঁকিপূর্ণ, কী খাদ্য গ্রহণ করা উচিত ইত্যাদি সমস্যায় পড়ে যান। এ জন্য রমজান শুরুর পূর্ব হতেই প্রস্তুতি নেয়া ও চিকিৎসা সংক্রান্ত কিছু বিষয় জেনে নেয়া প্রয়োজন।
অতীতে রোজার সময় ডায়াবেটিসের চিকিৎসা ও পরামর্শের ব্যাপারে কিছুটা দ্বিধাদ্বন্দ্ব ছিল যার কিছুটা অদ্যাবধি বিদ্যমান। রমজানের সময় ডায়াবেটিসের চিকিৎসা নিয়ে হাসপাতাল, চিকিৎসা প্রতিষ্ঠান ও গণমাধ্যমে জনসচেতনতামূলক অনেক প্রোগ্রাম হওয়ার প্রচলন রয়েছে। রোগীদের সেদিকে খেয়াল রাখা প্রয়োজন।
যদিও রোজা শুরু হওয়ার পূর্ব থেকেই এ ব্যাপারে চিকিৎসকের সঙ্গে পরামর্শ করা প্রয়োজন কিন্তু অনেকের পক্ষেই তা করা সম্ভব হয় না। তাদের জন্য প্রথমেই জেনে নেয়া প্রয়োজন ডায়াবেটিক রোগীর বর্তমান অবস্থায় রোজা থাকা আদৌ ঝুঁকিমুক্ত কিনা। যাদের ডায়াবেটিস অল্প ওষুধে এবং খাদ্য নিয়ন্ত্রণের মাধ্যমেই নিয়ন্ত্রণে আছে তাদের রোজা থাকায় স্বাস্থ্যঝুঁকি তো নেই-ই বরং কোন কোন ক্ষেত্রে রোজা রাখায় ডায়াবেটিস ও অন্যান্য কিছু স্বাস্থ্য সুবিধাও হতে পারে। আবার কোনো কোনো ডায়াবেটিক রোগীর রোজা থাকা অত্যন্ত ঝুঁকিপূর্ণ।
ডায়াবেটিসের সঙ্গে যেসব রোগীর কিডনি মারাত্মকভাবে আক্রান্ত, লিভারের মারাত্মক সমস্যা রয়েছে, যাদের বারবার রক্তের গ্লুকোজ মাত্রাতিরিক্ত কমে যায় এবং কমে গেলেও তেমন কোনো উপসর্গ হয় না, সাম্প্রতিককালে ডায়াবেটিসজনিত জটিলতার জন্য হাসপাতালে চিকিৎসার প্রয়োজন হয়েছে, ইনসুলিন ছাড়া অন্য ওষুধে ডায়াবেটিস নিয়ন্ত্রণ হয় না, গর্ভবতী মহিলা ও স্তন্যদানকারী মা, যাদের রক্তের গ্লুকোজ খুব বেশি উঠানামা করে ইত্যাদি ক্ষেত্রে চিকিৎসকেরা রোগীকে রোজা না রাখার পরামর্শ দিয়ে থাকেন। এতদসত্ত্বেও যারা রোজা রাখতে বদ্ধপরিকর তাদের নিন্মে বর্ণিত নিয়ম অনুসরণ করতে হয়।
রমজানের আগে যে ওষুধ সকালে ব্যবহার করতে হতো তা সেই পরিমাণেই ইফতারের সময় সেবন করা যাবে। রোজার আগে বিকালে বা সন্ধ্যায় যে ওষুধ ব্যবহার করা হতো তার পরিমাণ ৩০-৪০ ভাগ কমিয়ে সেহরির সময় গ্রহণ করতে হয়। সেহরির সময় ইনসুলিন ও ডায়াবেটিসের সালফোনিলিউরিয়া গ্রুপের ওষুধের পরিমাণ না কমালে বিকালে রক্তের গ্লুকোজ কমে গিয়ে মারাত্মক জটিলতা হতে পারে।
ওপরে উল্লিখিত নিয়মে ওষুধ শুরু করে প্রতিদিন নিয়মিত সকালে বিকালে এবং রাতে রক্তের গ্লুকোজের পরিমাণ মেপে পরবর্তীতে ওষুধের মাত্রা ঠিক করে নিতে হয়। দিনেরবেলা রক্তের গ্লুকোজ মাপলে রোজার ক্ষতি হয় কিনা তা চিকিৎসকদের সিদ্ধান্ত দেয়ার বিষয় নয়। তবে অধিকাংশের ধারণা এই যে দিনেরবেলা প্রয়োজনে রক্তের গ্লুকোজ মাপলে রোজার ক্ষতি হয় না। চিকিৎসকদের পরামর্শ এই যে রক্তের গ্লুকোজ কমে গিয়েছে এরকম মনে হলে গ্লুকোমিটার দিয়ে দিনেরবেলা রক্ত পরীক্ষা করে নিশ্চিত হওয়া উচিত। গ্লুকোজর মাত্রা ৪-এর নিচে নামলে বা হাইপোগ্লাইসোমিয়ার মতো উপসর্গ হলে অথবা ১২-এর বেশি হলে রোজা ভেঙে ফেলা উচিত। রমজান মাসে ডায়াবেটিস রোগীদের চিকিৎসকের পরামর্শ মেনে রোজা থাকা উচিত।
রোজার সময় ইফতার ও সেহরির মূল খাবারে মিষ্টিজাতীয় খাবারের চেয়ে আঁশযুক্ত খাবার যেমন শাকসবজি, ভাত, রুটি, ডাল ও মাছ মাংস, দুধ ইত্যাদি খাবার খাওয়া ভালো। কোনো খাবারই একবারে বেশি খেতে নেই। প্রচুর পরিমাণ তরল খাবার গ্রহণ করাও প্রয়োজন।
দিনেরবেলা অতিরিক্ত ব্যায়াম বা কায়িক পরিশ্রম না করা ভালো। রাতের প্রথমভাগে কোনো এক সময় হাঁটাহাঁটি ও প্রয়োজনীয় ব্যায়াম করে নেয়া ভালো।
অন্যান্য হরমোনজনিত রোগের চিকিৎসা রমজানে কীভাবে করা ভালো সে বিষয় লক্ষ্য রাখা প্রয়োজন।
হরমোনজনিত রোগগুলোর মধ্যে রোজা পালনে অত্যধিক ঝুঁকিপূর্ণ রোগ যেমন থাইরটক্সিক ক্রাইসিস, ইনসুলিনমা, এডিসন ক্রাইসিস, অতিমাত্রার হাইপোথাইরয়েডিসম, টিটানি, পিটুইটারি গ্রন্থির আকস্মিক কার্যকারিতা লোপ, এডরেনাল টিউমারজনিত উচ্চ রক্তচাপ ইত্যাদি ক্ষেত্রে রোজা পালন অত্যধিক ঝুঁকিপূর্ণ; চিকিৎসা করে ঝুঁকিমুক্ত না হওয়া পর্যন্ত রোজা না রাখা উচিত। আবার সুনিয়ন্ত্রিত হাইপোথাইরয়েডিজম ও অন্যান্য সঠিকভাবে শনাক্তকৃত থাইরয়েডের রোগী, হাড়ক্ষয়জনিত রোগী, হরমোনের কারণে অবাঞ্ছিত লোম, অতিরিক্ত ওজন, সাধারণ গলগণ্ড ইত্যাদি হরমোনজনিত রোগীর রোজা থাকায় তেমন কোনো ঝুঁকি না থাকায় শুধু চিকিৎসকের পরামর্শানুযায়ী ওষুধের মাত্রা ও সেবনের সঠিক সময় ঠিক করে রোজা পালন করা যাবে। থাইরয়েড হরমোনের আধিক্যে থাইরটক্সিকসিস নামক রোগী চিকিৎসকের পরামর্শ নিয়ে রোজা পালন করতে পারবেন। এ ক্ষেত্রে চিকিৎসক ওষুধের মাত্রা ও সেবনের সময় বিচক্ষণতার সঙ্গে নির্ধারণ করবেন। হরমোন ও মেটাবলিক কারণে অনেক বিরল রোগ সম্পর্কে সাধারণ রোগী ও সাধারণ চিকিৎসকেরও সচেতনতার অভাব থাকতে পারে। তাই রমজানের আগে থেকেই বিশেষজ্ঞ চিকিৎসকের সঙ্গে পরামর্শ গ্রহণ করা উচিত।
উল্লেখ্য, কিছুসংখ্যক সরকারি ও বেসরকারি মেডিকেল কলেজ ছাড়া হরমোনজনিত রোগের বিশেষজ্ঞ দেশের সর্বত্র পর্যাপ্ত না থাকায় বিশেষজ্ঞ পরামর্শ গ্রহণে কিছুটা অসুবিধা হতে পারে। অভিজ্ঞ মেডিসিন বিশেষজ্ঞরা এ ক্ষেত্রে ভূমিকা রাখতে পারেন। থাইরয়েড গ্রন্থির রোগ নির্ণয়ে ও চিকিৎসায় প্রায়শই প্যাথলজি, সার্জারি, রেডিয়লজি, অনকোলজি ও নিউক্লিয়ার মেডিসিনসহ আরও অনেক বিভাগের সহযোগিতার প্রয়োজন হয়। রমজানে এসব বিভাগের সঙ্গে সমন্বয় করে থাইরয়েড রোগীর চিকিৎসা প্রদান করা প্রয়োজন।
থাইরটক্সিসিস রোগ নির্ণয়ের প্রথমদিকে সপ্তাহখানেক রোজা না রাখাই ভালো। চিকিৎসা গ্রহণ করে অনেকটা সুস্থ হলে রোজা রাখা যেতে পারে তবে ওষুধে কিছুটা পরিবর্তন করতে হবে।
হাইপোথাইরয়েড রোগীদের মূল ওষুধ থাইরক্সিন ইফতার ও সেহরির মাঝামাঝি সময়ে সেবন করা ভালো। রোজার সময় মানবদেহে থাইরয়েড হরমোনের যে পরিবর্তন হয় তার কোনো স্বাস্থ্যগত প্রভাব আছে কিনা তা অনাবিষ্কৃত, আরও গবেষণা প্রয়োজন।
যেসব রোগী এডরেনাল গ্ল্যান্ডের রোগের জন্য করটিসলজাতীয় হরমোন বা স্টেরয়েড গ্রহণ করে থাকেন তারা রোজা রাখলে বিকালবেলায় হাইপোটেনসন, হাইপোগ্লাইসেমিয়াসহ শারীরিক সমস্যায় পড়তে পারেন। এ জন্য সেহরির সময় দীর্ঘ সময় কাজ করে এরূপ স্টেরয়েড দেয়া ভালো।
রোজায় পিটুইটারি হরমোনের কিছুটা পরিবর্তন হলেও যারা পিটুইটারি ফেইলিউরের জন্য ওষুধ সেবন করেন তার পরিমাণ অপরিবর্তিত রেখে ইফতারি ও সেহরির মধ্যে সব ওষুধ সেবন করে ঝুঁকিমুক্তভাবেই রোজা পালন করতে পারবেন।
যারা ইনসুলিনমা নামক রোগে বারবার রক্তে গ্লুকোজ কমে যাওয়ার মতো রোগে আক্রান্ত তাদের রোজা থাকা ঠিক তো নয়ই বরং কখনও রক্তে গ্লুকোজের মাত্রা কমে যাওয়ার সঙ্গে সঙ্গে মিষ্টিজাতীয় কোনো খাবার খেয়ে ঝুঁকিমুক্ত হতে হবে।
কোন হরমোনজাতীয় রোগে কী নিয়ম মেনে রোজা থাকা যায় তা রোজা শুরুর বেশ আগেই চিকিৎসকের সঙ্গে পরামর্শ করে নেয়া ভালো।
আগে থেকেই চিকিৎসা সংক্রান্ত পরামর্শ করে অনেক ডায়াবেটিস ও হরমোনজনিত রোগীই ঝুঁকিমুক্তভাবে রোজা থাকতে পারবেন।
লেখক : বিভাগীয় প্রধান, ডায়াবেটিস ও হরমোন বিভাগ, ঢাকা মেডিকেল কলেজ
ansariabduljalil@hotmail.com

শীর্ষ খবর
সর্বশেষ খবর
জাতীয়
বন্যায় বাংলাদেশে আশ্রয় নিয়েছে শত শত ভারতীয়
আনিসুল, কাদের, মাহবুবে আলমও বঙ্গভবনে
আন্তর্জাতিক
যুদ্ধ থেকে পালাবার পথ খুঁজছে সৌদি আরব
মার্কিন হুমকিতে ভেনিজুয়েলায় সামরিক মহড়ার ডাক
রাজনীতি
বন্যা পর্যবেক্ষণে দিনাজপুর যাচ্ছেন ওবায়দুল কাদের
ঘাতকরা কাউন্সিলর রাজিবের ঘনিষ্ঠ
খেলা
ফতুল্লায় প্রস্তুতি ম্যাচ নিয়ে সংশয় কাটেনি
উয়েফা বর্ষসেরার সংক্ষিপ্ত তালিকায় বুফন মেসি ও রোনাল্ডো
ওবামার যে টুইট ইতিহাস গড়ল
বাসায় ডেকে নিয়ে মডেল ও উপস্থাপিকাকে ধর্ষণের অভিযোগ
সুন্দরবনে র‌্যাব-দস্যুর গোলাগুলি চলছে
পুলিশের গাফিলতিতে বাবা-মা হারাল শিশু ফাতেমা
নাক বন্ধ, মাথা ভার থাকলে
বাচ্চুর হাত ধরে জঙ্গিবাদে সাইফুল
আবার আসছে রোহিঙ্গা, সীমান্তে টহল জোরদার
বিমানবন্দর থেকে যুবলীগ নেতা চপল গ্রেফতার
‘না খায়া আছং, এ্যাহনা ইলিপের বেবস্তা করি দ্যাননা’
জামিন নিয়ে লাপাত্তা ১৯২ জেএমবি সদস্য
সুস্থ থাকুন বিভাগের অারও খবর
হরমোনজনিত রোগীর ঝুঁকিমুক্ত রোজা
রোজার রাতের পুষ্টিকথা
যে ব্যবস্থাপত্রে রোজা নষ্ট হয় না
রমজানে বুক জ্বালাপোড়া
রোজায় থাকুন বাতের ব্যথামুক্ত
বিশেষজ্ঞের উত্তর
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
বাংলার মুখ
সুস্থ থাকুন
প্রকৃতি ও জীবন
উত্তরের জনপদ
আবহমান চট্টগ্রাম
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
সুন্দরবনে র‌্যাব-দস্যুর গোলাগুলি চলছে       পুলিশের গাফিলতিতে বাবা-মা হারাল শিশু ফাতেমা       ‘না খায়া আছং, এ্যাহনা ইলিপের বেবস্তা করি দ্যাননা’       জামিন নিয়ে লাপাত্তা ১৯২ জেএমবি সদস্য       বিপর্যস্ত অর্থনীতি ও জনজীবন